Ego Petrus comes Autissiodorensis: notum fieri volo universis presentes litteras inspecturis, quod donavi Deo et ecclesie beati Stephani Autissiodorensis et capitulo ejusdem Ecclesie, in puram et perpetuam eleemosynam, Robertum Episcopum et heredes ipsius. In cujus rei confirmationem presentes litteras fieri precepi, et sigilli mei munimine roborari. Actum anno Incarnati Verbi, millesimo ducentesimo sexto decimo.